text: [{"text_idx": "#000008", "text": "UYUKILE mwanda waka yeu muntu ulombelanga kudi Yehova? Mwanda waka ula\u0304dikile mikanda kumeso kwa madabahu a Yehova? Uno muntu i Hezekia. I mulopwe wa bisaka bibidi bya kunshi bya Isalela. I mu\u0304minwe bininge. Mwanda waka?"}, {"text_idx": "#000009", "text": "Mwanda Bene Ashidia ke bonakanye bisaka 10 bya kungala. Yehova walekele bebyonakanye mwanda byadi bibi. Pano Bene Ashidia abaiya kulwa na bulopwe bwa bisaka bibidi."}, {"text_idx": "#000011", "text": "Hezekia i mulopwe muyampe. Kadipo bwa balopwe babi ba mu bulopwe bwa bisaka 10 bya Isalela, kadi kadipo pamo bwa shandi Mulopwe umbi Ahaza. Hezekia i mukengelele kuko\u0304kela bijila byonso bya Yehova. Hezekia upwa\u2019tu kulombela, mupolofeto Isaya wamutumina misapu itamba kudi Yehova\u2019mba: \u2018Mulopwe wa Ashidia kakatwelapo mu Yelusalema. I kutupu sola wabo ukafwena kubwipi. Kebakela\u2019mopo muketo nansha umo.\u2019"}, {"text_idx": "#000012", "text": "Tala kifwatulo kya pa dino dyani. Uyukile basola bonso\u2019ba i ba\u0304ni? I Bene Ashidia. Yehova watume mwikeulu, nandi waipaya basola Bene Ashidia 185 000 mu bufuku bumo. Kupwa mulopwe wa Ashidia watuyuka ne kujokela kwandi."}, {"text_idx": "#000013", "text": "Bulopwe bwa bisaka bibidi bubapande, ne bantu abashikata kitatyi kityetye mu ndoe. Ino Hezekia pa kufwa, wandi mwana Manase wabikala. Manase ne Amona wandi mwana wamupyene, i balopwe babi bininge. Penepo ntanda ibayula monka butapani ne bupolapola. Ino Mulopwe Amona pa kutapwa na bengidi bandi, wandi mwana Yoshia wabikala mu bulopwe bwa bisaka bibidi."}, {"text_idx": "#000015", "text": "Le i n\u0303eni\u2019ka yobwanya kuboila kudi Hezekia pa kukulupila bya binebine mudi Yehova Leza?"}, {"text_idx": "#000022", "text": "Mu Dishinda Wenda ku Damakasa"}]